Richard Scheibner

Richard Scheibner (* 19. marec 1880, Piešťany, Uhorsko, Rakúsko-Uhorsko – † 13. október 1945, Západný Berlín-Charlottenburg, britská zóna Nemecka) bol architekt pôsobiaci v Berlíne. Narodil sa v Hornom Uhorsku v obci Pöstyén – teraz Slovensko.

 Práce 
Berlínskymi realizáciami Richarda Scheibnera sú Marmorhaus (Berlin-Charlottenburg, Kurfürstendamm 236), projektované spolu s Hugóm Pálom: 19121913 a Policajná stanica (Berlin-Charlottenburg, Flatowallee 22), projektované: 19301931. V roku 1913 sa úspešne zúčastnil súťaže na budovu „nemeckého veľvyslanectva vo Washingtone“ (jeden z troch odmenených návrhov).

Do svojho rodiska v roku 1910 navrhol pre kaviarnika Adolfa Bechera stavbu Hotel Slávia (Winterova 24), pre Lajosa Kásu hotel Lipa a neskôr aj rodinnú vilu Scheibnerovcov (Teplická 83). V roku 1911 vytvoril projekt adaptácie/rozšírenia pôvodnej budovy Obecného domu v Piešťanoch (Štefánikova 119) a pre Maxa Fuchsa rodinnú Villu Esplanade (stavba sa nerealizovala).

Objekt synagóga v Trenčíne, (Štúrovo námestie 127), sa realizoval podľa projektu Richarda Scheibnera vytvoreného spolu s Hugóm Pálom 19111912.

Dr. Ing. Richard Scheibner získal 16. júla 1909 doktorát z architektúry na Kráľovskej technickej vysokej škole (KTH) v Berlíne-Charlottenburgu, obhajobou svojej doktorandskej práce – Das Städtische Burgerhaus Niedersachsens, vydavateľstvo Kuhtmann, Drážďany 1910, 159 strán, 131 obrázkov.

 Poznámka 
 1. zdroj v ktorom sa uvádza meno Rudolf /nie Richard/ Scheibner –  Bořutová, D.: Architektúra a urbanizmus, časopis pre teóriu architektúry a urbanizmu, ročník XXXII, 1998, číslo 3-4, STU v Bratislave, strana 86
 2. zdroj v ktorom sa uvádzajú Piešťany ako rodné mesto R. Scheibnera – Kusý, M.: Architektúra na Slovensku 19481918, BRALO, 1995 Bratislava, strana 37
 Dr. Richard Scheibner v období 1. sv. vojny zastával pozíciu – "Pruský kráľovský vládny architekt".

 Zdroje 
 Bořutová, D.: Architektúra a urbanizmus, časopis pre teóriu architektúry a urbanizmu, ročník XXXII, 1998, číslo 3-4, STU v Bratislave, strana 86
 Kusý, M.: Architektúra na Slovensku 1948-1918, BRALO, 1995 Bratislava, strana 37, počet strán 152
 Toran, E.: Architektúra druhej polovice 19. stor. na Slovensku
 http://www.af-bauservice.de/html/marmorhaus.html 
 http://architekturmuseum.ub.tu-berlin.de/index.php?set=1&p=79&Daten=156936
 http://www.bigshops.de/heuberger/inhalt.asm?sessionid=5a39e26870e6ffbda767f14b0cbe0a45&OPTNAME=KATALOG&CATEGORY=HEUBERGER&KAP_X=Deutsche%20Orts-%20und%20Landeskunde&KAP_XX=SCHEIBNER%2C%20RICHARD.&KAP_XXX=&SEARCHDEF1=scheibner&SEARCHDEF2=&SEARCHDEF3=&FROMKAT=
 http://www.piestany.sk/index.php?id=260&L=0
 https://www.familysearch.org/ark:/61903/3:1:939F-YNZ6-Y?i=44&wc=9P37-HZ4%3A107654001%2C111658101%2C111714001%2C111719001&cc=1554443
 https://www.architektura-urbanizmus.sk/2024/07/15/synagogue-new-constructions-and-new-materials-in-the-turn-of-the-century-period-art-nouveau-art-deco-orientalism-modernism/
 noviny "Pöstyéni ujszág", 26.2.1912

Kategória:Narodenia 19. marca
Kategória:Narodenia v 1880
Kategória:Úmrtia 13. októbra
Kategória:Úmrtia v 20. storočí
Kategória:Osobnosti z Piešťan
Kategória:Slovenskí architekti
Kategória:Nemeckí architekti
Kategória:Architekti židovského pôvodu